Fáìlì:Element 6.webm Kárbọ̀nù (láti Látìnì: carbo "èédú") je ipilese kemika to ni ami-idamo C ati nomba atomu 6. Gẹ́gẹ́ bí ìkan nínú ẹgbẹ́ 14 lórí tábìlì ìdásìkò àwọn ẹ́límẹ̀ntì, ó jẹ́ aláìjẹ́-mẹ́tàlì àti afagbáramẹ́rindìmú—èyí jẹ́ pé ẹ̀lẹ́ktrọ́nù mẹ́rin wà láti dá ìsopọ̀ kẹ́míkà àjọfagbáradìmú. Àwọn ísótòpù kárbọ̀nù mẹ́ta ni wọ́n wà fún ra wọn, 12C àti 13C jẹ́ dídúró, nígbàtí 14C jẹ́ onítítànyindin, tóúntúká díẹ̀díẹ̀ pẹ̀lú àsìkò àbọ̀-ìgbéayé tó tó bíi ọdún 5,730. Kárbọ̀nù ni ìkan nínú àwọn ẹ́límẹ̀ntì díẹ̀ tí wọ́n ti jẹ́ dídámọ̀ láti ìgbà àtijọ́. Orísi àwọn álótrópù kárbọ̀nù lọ́wà tí èyí tó gbajúmọ̀ nínú wọn jẹ́ gráfáìt, díámọ́ndì, àti kárbọ̀nù àìlétòara. Àwọn ìní oníṣeẹ̀dá kárbọ̀nù yàtọ̀ gẹ́gẹ́bí irú álótrópù bá ṣe rí. Fún àpẹrẹ, díámọ́ndì jẹ́ híhannú, nígbàtí gráfáìt jẹ́ dídinú tó sì dúdú. Díámọ́ndì jẹ́ ìkan nínú àwọn èròjà tó le jùlọ, nígbàtí gráfáìt jẹ́ dídẹra dáadáa tó bẹ̀ẹ̀ láti fi kọ ìwé. Díámọ́ndì ní ìgbéwọra oníṣetanná tó kéré gidi, nígbàtí gráfáìt jẹ́ olùgbéwọra tó dára gidigidi.